دافغانی سرې میاشتې ټولنې له لوری بامیانو ولایت شیبر ولسوالۍ کې له ۵۰ کونډو او بی سرپرسته کورنیو سره دژمنۍ البسې او د روغتیا ساتنی کیټ مرسته ترسره شوه! نن دوشنبه د روان ۱۴۴۵ سپوږمیزکال د جمادی الثانی میاشتې په ۲۵ مه چې د ۱۴۰۲ لمریزکال د مرغومې میاشتې له ۱۸ مې نېټې سره سمون لری. دافغانی سرې میاشتې ټولنې له لوری بامیانو ولایت شیبر ولسوالۍ کې له ۵۰ کونډو او بی سرپرسته کورنیو سره دژمنۍ البسې او د روغتیا ساتنی کیټ مرسته ترسره شوه. دیادې مرستې دنظارت په موخه دشمال لویدیځ مرکزی زون ریاست آمر عملیاتی عبدالکریم ملاخیل،دبامیانو ولایت دافغانی سرې میاشتې نماینده ګۍ ریاست رئیس مولوی حیات خان صافی او د یادې دنماینده ګۍکارمندانو او رضاکارانو په شتون کې ترسره شوه. یاده مرسته چې د نړیوال فدراسیون (IFRC) له لوری چمتو شوې وه پکې هرې کورنۍ ته یو دانه دروغتیا ساتنی کیټ ،۲ د ماشومانو جاکټ، ۴ د نارینه او ښځینو جاکټ، ۲ د ښځو ژمنۍ شال، ۲ د نارینو ژمنۍ پټو، ۲ جوړې د نارینه او ښځینو بوټ، ۱۲ جوړې د نارینه،ماشومانو اونجونو جورابې، ۴ دانې د نجونو او ماشومانو خولۍ،او ۴ دانې د ماشومانو او نجونوکورتۍ شاملې وې. افغانی سره میاشت د یخ ژمی په درشل کې د هیوادوالو لاسنیوی ته دوام ورکوی. دیادونی وړ ده چې یاد غیر خوراکی توکی به په راتلونکې ورځو کې دبامیانو ولایت په پاتې ولسوالیو کې هم له ۵۰ کورنیو سره ترسره شی. دبامیانو ولایت دافغانی سرې میاشتې نماینده ګۍ ریاست دنشراتو مدیریت.